Tallinna linna ja haridusameti esindajad õnnitlesid täna pea kahtsadat 2012/13. õppeaastal riigisisestel olümpiaadidel edukalt osalenud õpilast ja nende juhendajaid.
Reedel, 15. märtsil on viimane päev, mil lapsevanemad saavad Tallinna Haridusametile esitada taotlusi 2013. aasta septembris Tallinna munitsipaalkooli esimesse klassi minevatele lastele elukohajärgsete koolide määramiseks. Taotluse saab esitada kas eKooli keskkonnas või paberkandjal.
Piiri munitsipaal- ja erakooli vahel on Tallinna kesklinnakoolid juba aastaid kompinud, küsides toetuse või ekstrateenuse nime all poolvabatahtlikku varjatud õppemaksu, aga nüüd katsub Tallinna reaalkool piire veelgi nihutada, asutades reaalkooli tugevat kaubamärki kasutades kooli kõrvale erakooli. Selline käitumine tekitab küsimusi teistes erakoolides, samuti haridus- ja teadusministeeriumis.
Haridusministri nõuniku Epp Rebase sõnul on seaduse mitmeti tõlgendamise võimalus tekitanud Tallinnas segaduse 1. klassidesse sisseastumisega, kuid tema sõnul pole kogu tervet mõistust seadusesse võimalik kirjutada.
Kolmapäeval, 6. märtsil toimub Rahvusraamatkogu suures saalis XV Kodurahufoorum. Seekord võetakse arutusele kaasaja noorte väljakutsed, peamiselt noorte võimalused haridusvaldkonnas ja tööturul ning noored ja tolerants.
Tallinna reaalkool avab sügisel erapõhikooli, kuhu alates märtsist hakatakse 1.-7. klassi reaalkallakuga õpilasi kirja panema, kellel polnud ehk munitsipaalkooli katsetel piisavalt õnne.
Tallinna reaalkooli juhtkond ja hoolekogu tahavad pääseda olukorrast, kus esimestes klassides õppivad lapsed peavad käima kahes vahetuses. Nii tahetakse üürida võtta endise politseimaja ruume Pärnu maantee ääres.
Äsja valmisid kokkuvõtted kevadistest Tallinna koolide riiklikest tasemetöödest 3. ja 6. klassides. Kõige enam erinevusi oli 6. klassi matemaatika tasemetöödes – pooltes koolides õnnestus üheksal lapsel kümnest töö vähemalt rahuldavalt, aga oli kümmekond kooli, kus ligi pooltel töö ebaõnnestus.
Tallinna abilinnapea Mihhail Kõlvart kahtleb õiguskantsler Indrek Tederi erakooliseaduse põhiseadusele mittevastavuse kohta tehtud avalduses sisalduvate seisukohtade järjekindluses ja põhjendatuses.
Ka hariduses uuenduste elluviimisel ei tohi karta eksimist ja vigade tegemist, märkis Suurbritannia koolidirektor Chris Gerry, kes esines eile Microsofti hariduskonverentsil.
Haridus- ja teadusministeeriumi kommunikatsioonibüroo juhataja Tarmu Kurm ütles, et ministeerium ei poolda esimesse klassi laste valimiseks katsete korraldamist.
Soome tudengite arv kahekordistub Tallinna Tehnikaülikoolis (TTÜ) iga aastaga. Kui viis aastat tagasi oli soomlasi 10–15, siis nüüd on neid 200.
Vastuseks kümne venekeelse kooli hoolekogude ettepanekule lubada mitmel haridustemplil venekeelseks jääda teatas haridusministeerium, et gümnaasiumide eesti keelele viimine liidab ühiskonda ning on noortele endile kasulik lahendus.
Kümne Tallinna venekeelse kooli hoolekogud kutsuvad haridusministrit üles lubama nende gümnaasiumides vene keeles tähtajatult edasi õpetada, pakkudes alternatiiviks eesti keele tundide arvu suurendamist.
Algselt vaid kaks 1. klassi avada kavatsenud Rahumäe põhikool on nüüd sunnitud vastu võtma poole rohkem lapsi ehk avama linna survel juba neljanda paralleeli.
Tallinnas tekitavad pingeid koolikatsed.
Pirital arutati täna koolikohtade nappuse üle ja leiti, et rasket olukorda aitaks leevendada hommikuse pikapäevarühma loomine.
Sihtasutuse Noored Kooli kriitikat kommenteerinud Tallinna haridusameti juhataja Andres Pajula sõnul ei ole pealinnas parteilisi ega nõrku koolijuhte, kelle tõttu haridustemplite areng toppab.
Tänaseks suure nõupidamise kokku kutsunud haridusministeerium ei hakka Tallinnalt nõudma tänavuse 1. klassi astumise korra muutmist, küll aga ei välista muutusi järgmisel aastal.
Üks nõrgemate koolide jalule aitamise eestkõnelejaid, Tallinna Gustav Adolfi gümnaasiumi direktor Hendrik Agur leidis, et erinevate koolide taseme ühtlustamist ja sellele eelnevat paanikat, mille tulemuseks on suured soovijate arvud teatud koolidesse, ei lahenda ühegi administratiivse meetmega, peale ühe.
Poliitik Liisa Pakosta (IRL) pole nõus Tallinna haridusameti juhataja Andres Pajulaga, kelle sõnul on linn loonud kõik eeldused selleks, et lapsed käiksid kodulähedastes koolides ning katsete tegemise vajadus väheneks oluliselt.
Haridusministeeriumi asekantsleri Kalle Küttise sõnul ei pea Tallinnas valima igavesti pika koolitee ja kehva hariduse vahel, sest on olemas ka kolmas lahendus – tipptasemel gümnaasium kodulinnajaos.
Tallinna haridusameti juhataja Andres Pajula sõnul on linn loonud kõik eeldused selleks, et hakatakse eelistama kodulähedast kooli ning väheneb oluliselt vajadus katsete tegemiseks.
Haridusteadlase, Tallinna Ülikooli emeriitprofessori Viive Ruusi sõnul tuleks pingutada kõigi koolide ühtlaselt heaks muutmise nimel, mis tähendab näiteks teadlikku heade ja noorte õpetajate tavakooli meelitamist.
Arutu kesklinna eliitkoolidesse kandideerimise vähendamiseks võiks kodulähedased koolid ise aktiivselt piirkonna lasteaedades käia ning vanematele selgitustööd teha, leiab Eesti rahvusvahelise kooli koordinaator Terje Äkke.
Eesti Õpilasesinduste Liidu (EÕEL) juht hoiatab, et sageli on kodulähedase kooli maine põhjendamatult madal ning kesklinna haridustempli oma teenimatult kõrge.
Õpetajate Liidu juhi Lehte Jõemaa sõnul on Tallinna haridussüsteemist pinged üleval seetõttu, et seda ei arendata juba aastaid ühtse tervikuna.
Tartu hariduselu kureeriva abilinnapea Jüri Sasi hinnangul ei tundu Tallinna katsete tegemist soosiv 1. klassi astumise kord mõistlik ning ta soovitab kiigata pealinnaski Tartu eeskuju suunas, kus lapsed reeglina katseid ei tee.
Nii Tallinna reaalkooli direktori Gunnar Polma kui Gustav Adolfi gümnaasiumi (GAG) juhi Hendrik Aguri sõnul on kuus kesklinna kooli kokku leppinud, et võrdlevad omavahel lähinädalatel 1. klassi väljavalitute esialgseid nimekirju.
Konkurentsitult suurima 1. klassi tungiga kooli Tallinnas, reaalkooli direktori sõnul saavad inimesed aru, et reaalharidus on väärtuslik.
Õiguskantsler otsustas hakata uurima, kas Tallinna viimasel ajal palju kõneainet tekitanud 1. klassi astujatele kodulähedase kooli väljavalimise määrus on seaduslik.
Ajakirjanik Kalle Muuli leidis Raadio Kahe saates «Olukorrast riigis», et Tallinna otsus piirkonnakoolid kaotada süvendab veelgi vahet koolide tasemes.
Riigikogu liikme Liisa Pakosta nägemuses võiks Tallinn pöörata oma tähelepanu teistest enam nõrgemate koolide suunas ning hakata neid teistega võrreldes eelisarendama.
Tallinna haridusameti juhataja Andres Pajula sõnul ei tee enamik pealinna koole sisseastumiskatseid selle sõna traditsioonilises mõttes.
Tallinna uue haridusmääruse vastuvõtjad kuulutasid süsteemi ühe suurema võiduna seda, et enam pole mõtet kirjutada end sisse Gustav Adolfi gümnaasiumi või 21. Kooli juurde sauna, kuid tegelikkuses võib uus kord «saunikuid» ikka soosida.
Lastevanemate liidu esimehe Enn Kirsmani sõnul on Tallinna 1. klassi astumise kord kahe bürokraatiamasina põrkumise tulemus.
Tallinna haridusameti juhataja Andres Pajula ütleb intervjuus Postimees.ee'le, et linna värske 1. klassi astumise kord pole ideaalne, kuid paremat ei lase teha vanemad, kes tahavad oma lapse iga hinna eest eliitkooli sokutada.
Riigikogu kultuurikomisjoni esimehe Peeter Kreitzbergi hinnangul võib Tallinna esimese klassi katseid soosiv koolimäärus olla seadusevastane.
Eesti Õpilasesinduste Liidu juhatuse esimehe Edgar Rootalu sõnul on absurdne, et Tallinn loeb kodulähedaseks teises linna otsas asuvat kooli.
Haridusminister Tõnis Lukase sõnul on Tallinnas 1. klassi katsed säilitav värske määrus lapsevanematele olulistes küsimustes nii segane ja tõlgendamisvõimalusterikas, et selguse saab majja alles konkreetsete kaebuste ja otsuste põhjal.
Jakob Westholmi gümnaasium avab sügisel riigikaitse õppesuuna, mille vastu on juba suurt huvi üles näidanud nii poisid kui ka tüdrukud.
Haridusministeeriumi konsultandi Asso Ladva sõnul peaks elukoha läheduse põhimõte olema esimene kriteerium, millest põhihariduse omandamiseks sobiliku kooli valikul lähtuda.
Riigikogu kultuurikomisjoni sotsiaaldemokraadist esimehe Peeter Kreitzbergi hinnangul on kõigi Tallinna koolide kuulutamine lapse kodukohajärgseks kooliks põhikooli- ja gümnaasiumiseaduse mõttega vastuolus, et mitte öelda absurd.
Haridusteadlase Tiiu Kuurme sõnul ei vastuta pealinna koolide teeninduspiirkondade kaotamisel keegi enam koolide taseme võrdsustamise ja laste võrdsete võimaluste eest ning nii põlistub ühiskonna kihistumine.
Tallinna Õpilaskonna arvamuse kohaselt peaks tänaste ilmastikuolude tõttu puudumine olema põhjendatud ning soovitab õpilastel jääda koju.
Lääne-Virumaalt Tallinnasse kolinud 16-aastane noormees soovis Tallinna kooli 9. klassi õppima asuda, kuid kehvade hinnete ja käitumisraskuste tõttu tõrjusid seitse kooli ta ukse taha.
Tallinna linnapea Edgar Savisaar tühistas linnaametite ettekirjutused oma allasutustele eelarve kärbete osas, sest need on põhjustanud arusaamatust. Soovitus aasta lõpus raha kokku hoida jääb aga ikkagi kehtima.
Kuigi uuest Eesti Kunstiakadeemia (EKA) õppehoonest Tallinna kesklinnas pole veel ei kippu ega kõppu, siis see kunstitudengeid ei morjendanud. Tänavune õppeaasta avati pidulikult tühjal platsil, kus hoonest võis aimu saada vaid liivaga maha märgitud piirjoontest.
Tallinna abilinnapea Merike Martinsoni sõnul on Tallinnas jäänud veel kaheksa kooli remontida.
Haridusameti andmetel läheb Tallinnas sel sügisel kooli 41 495 õpilast, neist 39 326 alustavad õppetööd munitsipaalkoolides.
Tallinna linn saab Euroopa regionaalarengu fondist 60 miljonit krooni Tallinna loomaaia keskkonnahariduskeskuse rajamiseks.
Kuigi Tallinn põhjendab vastuseisu igale lapsele kodukooli määramise süsteemile muuhulgas suure hulga õpilaste arvuga, kelle elukoht on Tallinn tervikuna, on haridusministeeriumi andmetel taolisi lapsi vaid 12.
Tallinna haridusamet leiab, et ei ole koolidel tasuliste pikapäevarühmade loomist lubades seadusi rikkunud ega kavatse seda ka keelata.
Õiguskantsler Indrek Teder asus seisukohale, et seadused küll formaalselt ei keela laste pikapäevarühmas osalemise eest tasu võtta, kuid see pole siiski sotsiaalriigile kohane. Tallinna haridusameti tegevuses tasude kehtestamisel leidis ta aga palju rikkumisi.